Държавен вестник, бр. 67, 2016 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  67
и за овладяване на общи и комуникативни езикови компетентности на ниво В1.1 по Общата европейска 
езикова рамка в края на етапа. 
Изискванията за резултатите от обучението по учебния предмет чужд език определят очакваните 
резултати в края на втория гимназиален етап на средната образователна степен в учебните часове за 
общообразователна и профилирана подготовка в съответствие със задължителните модули, както следва:
МОДУЛ 1 – Устно общуване – общ хорариум за XI и XII клас: 103 учебни часа
МОДУЛ 2 – Писмено общуване – общ хорариум за XI и XII клас: 103 учебни часа
МОДУЛ 3 – Език и култура – общ хорариум за XI и XII клас: 31 учебни часа
МОДУЛ 4 – Езикови практики – общ хорариум за XI и XII клас: 31 учебни часа
МОДУЛ 1
Устно общуване
Област на
компетентност
Знания, умения и отношения
В резултат на обучението си ученикът може:
Слушане
· да разбира кратък ежедневен разговор, интервю, информационен бюлетин от сред­
ствата за масово осведомяване, елементарни специализирани инструкции, описание 
на човек, предмет или място, кратък разказ по познати теми, свързани с всекидневи­
ето или с лични интереси, когато се говори на стандартен език с нормално темпо и 
стандартно произношение.
· да разбира общия смисъл на различни в жанрово и стилово отношение текстове 
(адаптирани, учебни или елементарни автентични).
· да разбира и да извлича основната информация от различни в жанрово и стилово 
отношение текстове (адаптирани, учебни или елементарни автентични).
· да разбира и да извлича конкретна информация от различни в жанрово и стилово 
отношение текстове (адаптирани, учебни или елементарни автентични).
· да разбира по-важните подробности от съдържанието на жанрово различни текстове 
по познати теми (адаптирани, учебни или елементарни автентични).
·  да използва набор от стратегии при слушане на текстове от оригинални източници 
(напр. използване на визуални опори, езикова догадка на база контекст и пр.).
Говорене
Монологична реч 
(устно изложение)
· да прави кратко описание на лица, предмети, обекти и кратък преразказ по зададени 
опори (вербални и визуални), да разказва събития или случки, да формулира лични 
чувства, мнения, планове, да представя резултати от изпълнението на поставена 
задача (например проект), да прави кратка устна презентация (по зададен модел) по 
познати теми, свързани с всекидневието или с лични интереси.
· да построява логически своето изказване.
· да създава кратко устно изложение (с предварителна подготовка), като се съобразява 
с целта на общуването, потенциалния слушател и комуникативната ситуация.
· да използва езикови средства, съобразени с основните изисквания за елементарно уст­
но общуване, като говори, макар и бавно, с паузи, употребявайки езикови структури, 
произношение и интонация по начин, който не затруднява разбирането.
· да прилага компенсаторни комуникативни стратегии при недостиг на езиковите сред­
ства, с които разполага.
Диалогична реч
(участие в
разговор)
· да участва в предварително подготвен разговор с един или повече събеседници по 
зададен модел, по познати теми, свързани с всекидневието или с лични интереси.
· да започва, да поддържа и да завършва елементарен разговор на определена тема, 
съобразен с целта на общуването и с останалите участници в него.
· да реагира словесно на репликите на своите събеседници, като следва логиката на 
разговора и допринася за неговото развитие, като при нужда си служи с неезикови 
средства.
· да формулира поздрав, обръщение, представяне, сбогуване, благодарност, позволение, 
покана, поздравление, пожелания за празници, съгласие/несъгласие, молба.
· да използва езикови средства, съобразени с основните изисквания за елементарно уст­
но общуване, като говори, макар и бавно, с паузи, употребявайки езикови структури, 
произношение и интонация по начин, който не затруднява разбирането.
· да прилага компенсаторни комуникативни стратегии за поддържане на разговора при 
недостиг на езиковите средства, с които разполага (например моли събеседника да 
повтори или да изясни онова, което току-що е казал, използва неезикови средства и др.).